Nr. 51.702/27.12.2022

**REFERAT DE APROBARE**

la proiectul de hotărâre privind aprobarea nivelului

taxei de salubrizare pentru anul 2023 în Municipiul Sighișoara

 **Doamnelor și domnilor consilieri,**

Contractul de asociere pentru Proiectul „Sistem de management integrat al deșeurilor în județul Mures” semnat de către reprezentanții tuturor unităților administrativ teritoriale din județ, asociate în Asociația de Dezvoltare Intercomunitară ECOLECT MURES (A.D.I. Ecolect Mureș), statutează potrivit art. 16, pentru asigurarea finanțării serviciilor de colectare, transport, sortare, compostare și depozitare, faptul că ***părțile convin de comun acord să stabilească, în condițiile legii, taxe speciale în sarcina beneficiarilor acestor servicii (utilizatori casnici și non casnici)***.

 Instituirea taxei de salubrizare ca mecanism de finanțare a Sistemului de Management Integrat al Deșeurilor Solide din județul Mures (S.M.I.D.S. Mureș), este prevăzută în Cererea de finanțare și Analiza Instituțională, anexe ale Contractului de finanțare nr. 99065 din 30.06.2010 pentru proiectul S.M.I.D.S. Mureș.

Astfel în cursul anului 2020 a fost aprobat de către toate U.A.T.–urile membre A.D.I. Ecolect Mureş, Regulamentul de instituire și administrare a taxei de salubrizare pentru finanţarea sistemului de management integrat al deşeurilor solide menajere și similare în judeţul Mureş.

La data de 30 septembrie 2022, Legea nr. 101/2006 a serviciului de salubrizare a localităților a fost modificată prin ORDONANȚA DE URGENȚĂ nr. 133 din 29 septembrie 2022, publicată în MONITORUL OFICIAL nr. 958 din 30 septembrie 2022, situație ce a impus efectuarea unor modificări la nivelul Regulamentului de instituire și administrare a taxei de salubrizare pentru finanţarea sistemului de management integrat al deşeurilor solide menajere și similare în judeţul Mureş.

Conform art. 25 din Legea nr. 101/2006 *”finanțarea cheltuielilor de funcționare, reabilitare și dezvoltare a serviciului de salubrizare și a cheltuielilor de investiții pentru realizarea infrastructurii aferente acestuia se face cu respectarea legislației în vigoare privind finanțele publice locale, în ceea ce privește inițierea, fundamentarea, promovarea și aprobarea investițiilor publice, a principiilor prevăzute la art. 43 alin. (2) din Legea nr. 51/2006, republicată, precum și a următoarelor principii:*

*a) recuperarea integrală de către operatori, prin tarife, taxe de salubrizare[[1]](#footnote-1) sau, după caz, subvenții de la bugetul local, a costurilor de operare și a investițiilor pentru înființarea, reabilitarea și dezvoltarea sistemelor de salubrizare;*

*b) menținerea echilibrului contractual.”*

**Taxa de salubrizare pentru utilizatorii casnici și non-casnici** se calculează și se aprobă, conform art. 26 alin. (2) din Legea nr. 101/2006, în:

a) în lei/persoană/lună, în cazul utilizatorilor casnici, persoane fizice și asociații de proprietari/locatari;

b) în lei/mc, în cazul utilizatorilor noncasnici, persoane juridice, altele decât asociațiile de proprietari.

**Taxa de salubrizare în județul Mures, s-a constituit pentru susținerea, din veniturile realizate prin aplicarea ei și prin utilizarea integrală a acestora, a următoarelor activități ale serviciului de salubrizare:**

* colectarea separată şi transportul separat al deșeurilor municipale și al deșeurilor similare (provenind din activități comerciale din industrie și instituții), inclusiv fracții, colectate separat, fără a aduce atingere fluxului de deșeuri de echipamente electrice și electronice, baterii și acumulatori; sunt incluse aici şi deşeurile periculoase, menajere şi deşeurile voluminoase colectate în cadrul campaniilor de colectare;
* sortarea/transferul deșeurilor municipale și deșeurilor similare prin infrastructura creată în cadrul proiectului S.M.I.D.S.;
* administrarea stației de tratare mecanico-biologică și a depozitului zonal de deșeuri.

În spiritul celor invocate mai sus, a fost actualizat, regulamentul de instituire și administrare a taxei de salubrizare pentru finanțarea „Sistemului de management integrat al deșeurilor solide menajere și similare din județul MUREȘ”.

Ulterior prin prevederile art. 9 alin. (1) lit. c) din O.U.G. nr. 196/2005 privind fondul de mediul, s-a stabilit că administratorii de depozite trebuie să achite către A.F.M. contribuția pentru economia circulară pentru deșeurile municipale, deșeuri din construcții și desființări, destinate a fi eliminate prin depozitare.

Totodată, prin art. 21 din Ordinul nr. 640/2022 al Președintelui A.N.R.S.C. privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, s-a stabilit faptul că *”...utilizatorii casnici și utilizatorii non-casnici plătesc o singură taxă, respectiv taxa de salubrizare, care reprezintă suma taxelor distincte pentru gestionarea fracțiilor de deșeuri municipale colectate separat...”* respectiv:

* Calcul taxă pentru utilizatori casnici (mediul urban și mediul rural)
1. taxa distinctă pentru utilizatorii casnici pentru gestionarea deșeurilor de hârtie, metal plastic și sticlă colectate separat;
2. taxa distinctă pentru utilizatorii casnici pentru gestionarea deșeurilor reziduale, inclusiv a reziduurilor menajere și al altor deșeuri colectate separat decât cele de hârtie, metal, plastic și sticlă;
* Calcul taxă pentru utilizatori non-casnici (mediul urban și mediul rural)
1. taxa distinctă pentru utilizatorii non-casnici pentru gestionarea deșeurilor de hârtie, metal plastic și sticlă colectate separat;
2. taxa distinctă pentru utilizatorii non-casnici pentru gestionarea deșeurilor reziduale, inclusiv a reziduurilor menajere și al altor deșeuri colectate separat decât cele de hârtie, metal, plastic și sticlă;

Conform Anexei (”METODOLOGIA de calcul a taxei de salubrizare pentru anul 2023”) s-a stabilit nivelul taxei de salubrizare pentru utilizatorii casnici și non-casnici, astfel că, **începând cu luna ianuarie 2023**, nivelul taxei de salubrizare este următorul:

|  |  |  |  |
| --- | --- | --- | --- |
| Utilizator | UM | Valoare TAXĂ | Tip valoare |
| Casnici – mediul URBAN | lei/persoană/lună | 17,28 lei | inclusiv TVA |
| Casnici – mediul RURAL | lei/persoană/lună | 7,40 lei | inclusiv TVA |
| Non-casnici (fracție UMEDĂ)\* | lei/mc | 416,15 lei | exclusiv TVA |
| Non-casnici (fracție USCATĂ)\*\* | lei/mc | 570,22 lei | exclusiv TVA |

*\** *deșeuri reziduale și biodeșeuri*

*\*\** *deșeuri din hartie, carton, metal, plastic și sticla*

Deşi în cadrul procedurilor de elaborare a proiectelor de acte normative, autoritatea administraţiei publice are obligativitatea respectării prevederilor legale ale Legii nr. 52/2003 privind transparența decizională în administrație publică, republicată, în situaţia dată se impune aprobarea în regim de urgenţă a taxei speciale de salubrizare fiind impetuos necesar ca aceasta să se aplice începând cu luna ianuarie 2023, sens în care pot fi aplicabile prevederile art. 7 alin. 13 din Legea nr. 52/2003 privind adoptarea în sistem de urgenta a procedurii de transparență decizională a hotărârilor de aprobare a taxei speciale de salubrizare pentru prestarea activităților specifice de salubrizare derulate în judeţul Mureş.

 Circumstanţele excepţionale care determină necesitatea derulării în procedură de urgență a acestui act administrativ sunt date de următoarele considerente :

* prevederile art. 9 alin.(1), lit. c) din O.U.G. nr.196/2005 privind fondul de mediul, prin care se prevede faptul că administratorii de depozite trebuie să achite către A.F.M. contribuția pentru economia circulară pentru deșeurile municipale, deșeuri din construcții și desființări, destinate a fi eliminate prin depozitare;
* art. 17 alin. 5 lit. j) din Ordonanța de Urgență nr. 92/2021 privind regimul deșeurilor, instituie autorităților administrației publice locale ale unităților administrativ-teritoriale obligația de include această contribuție în taxă;
* conform art. 26 alin. 4 din Legea nr. 101 din 2006, cu modificările şi completările ulterioare, “Cuantumul şi regimul tarifelor şi taxelor speciale se stabilesc, se ajustează sau se modifică de către autorităţile administraţiei publice locale, potrivit prevederilor legale în vigoare.”;
* La data de 30.09.2022 Legea nr. 101/2006 a serviciului de salubrizare a localităților a fost modificată de ORDONANȚA DE URGENȚĂ nr. 133 din 29 septembrie 2022, publicată în MONITORUL OFICIAL nr. 958 din 30 septembrie 2022, situație ce a impus efectuarea unor modificări la nivelul Regulamentului de instituire și administrare a taxei de salubrizare pentru finanţarea sistemului de management integrat al deşeurilor solide menajere și similare în judeţul Mureş, iar la calculul taxei de salubrizare a fost necesară reactualiarea modalității de calcul pentru a se respecta prevederile art. 21 din Ordinul nr. 640/2022 al Președintelui A.N.R.S.C.

Având în vedere cele de mai sus, propunem spre aprobare proiectul de hotărâre privind valoarea taxei de salubrizare pentru anul 2023.

  **PRIMAR,**

 **Sîrbu Ioan – Iulian**

Nr. 51.704/27.12.2022 PROIECT

**HOTĂRÂREA nr. \_\_\_\_\_\_\_\_**

privind aprobarea nivelului taxei de salubrizare

pentru anul 2023 în Municipiul Sighișoara

 **Consiliul Local al Municipiului Sighișoara,**

 Luând act de proiectul de hotărâre, înregistrat cu nr. 51.704/27.12.2022 și referatul de aprobare, înregistrat cu nr. 51.702/27.12.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Contractul de asociere pentru Proiectul: ”*Sistem de management integrat al deșeurilor în județul Mureș*”, încheiat în anul 2009 cu toate unitățile administrativ - teritoriale din județ, asociate în Asociația de Dezvoltare Intercomunitară ECOLECT Mureș (A.D.I. Ecolect Mureș), care statuează că, pentru asigurarea finanțării serviciilor de colectare, transport, sortare, compostare și depozitare părțile convin de comun acord să stabilească, în condițiile legii, taxe speciale în sarcina beneficiarilor acestor servicii (utilizatori casnici și non casnici);

 Dat fiind faptul că instituirea taxei speciale de salubrizare ca mecanism de finanțare a Sistemului de Management Integrat al Deșeurilor Solide din județul Mureș (S.M.I.D.S. Mureș) este prevăzută în Cererea de finanțare și Analiza Instituțională, anexe ale Contractului de finanțare nr. 99.065 din 30.06.2010 pentru proiectul S.M.I.D.S. Mureș;

 Dată fiind încetarea, la data de 22.10.2022, prin ajungerea la termen, a contractului de concesiune nr. 22161/23.10.2012, încheiat între Municipiul Sighișoara, în calitate de concedent și S.C. Schuster Ecosal S.R.L., în calitate de concesionar, dată de la care și Municipiul Sighișoara, asociat în această A.D.I. beneficiază, de plin drept, de toate drepturile, beneficile și calitățile oferite pentru prestarea acestui serviciu;

 Luând în considerare necesitatea obiectivă de reglementare și pentru Municipiul Sighișoara, a nivelului taxei de salubrizare pentru anul 2023, pentru fiecare categorie distinctă de utilizatori, inclusiv cota aferentă contribuțiilor legate de Fondul de Mediu;

 Ținând cont de prevederile art. 30 din Legea nr. 273/2006 privind finanțele publice locale, cu modificările și completările ulterioare;

 Ținând cont de prevederile art. 6 alin. (1), lit. k), art. 25 și art. 26 din Legea nr. 101/2006, Legea serviciului de salubrizare a localităților, republicată, cu modificările și completările ulterioare;

Văzând prevederile art. 17 alin. (5) lit. ”j” din Ordonanța de Urgență nr. 92/2021 privind regimul deșeurilor;

 Având în vedere prevederile art. 454 lit. g) și art. 484 alin. (1) – (3) din Legea nr. 227/2015 privind Codul Fiscal, cu modificările și completările ulterioare;

 Văzând și prevederile art. 8 alin. (3), lit. j) din Legea nr. 51/2006, Legea serviciilor comunitare de utilități publice, republicată, cu modificările și completările ulterioare;

 Având în vedere prevederile O.U.G. nr. 196/2005 privind Fondul pentru mediu, cu modificările și completările ulterioare;

 Având în vedere Ordinul nr. 578/2006 al Ministrului Mediului și Gospodăririi Apelor pentru aprobarea Metodologiei de calcul al contribuțiilor și taxelor datorate la Fondul pentru mediu, cu modificările și completările ulterioare;

 Văzând art. 18 și art. 21 din Ordinul nr. 640/2022 al Președintelui A.N.R.S.C. privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare;

 Având în vedere Hotărârea Consiliului Local Sighișoara nr. \_\_\_ privind aprobarea modificării Regulamentului de instituire și administrare a taxei de salubrizare pentru utilizatorii serviciului de salubrizare în Județul Mureș, cu aplicabilitate începând cu luna ianuarie 2023 în Municipiul Sighișoara;

Luând în considerare prevederile art. 7 alin. (13) din Legea nr. 52/2003 privind transparența decizională în administrația publică, republicată, cu modificările și completările ulterioare;

În temeiul art. 129 alin. (2) lit. ”b”, lit. ”d”, alin. (4) lit. ”c”, alin. (7) lit. ”n”, alin. (14), art. 139 alin. (1) și alin. (3) lit. ”c” și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

**H O T Ă R Ă Ș T E :**

 **Art. 1.** Se aprobă nivelul taxei de salubrizare pentru anul 2023, pentru fiecare categorie distinctă de utilizatori, incluzând cota aferentă contribuțiilor legate de Fondul de Mediu, după cum urmează:

* Taxă utilizatori casnici din mediul urban: **17,28** lei/pers./lună inclusiv T.V.A. (din care componenta județeană: 7,60 lei inclusiv T.V.A., componenta locală: 9,68 lei inclusiv T.V.A.);
* Taxă utilizatori casnici din mediul rural: **7,40** lei/pers./lună inclusiv T.V.A. (din care componenta județeană: 3,26 lei inclusiv T.V.A., componenta locală: 4,14 lei inclusiv T.V.A.);
* Taxă utilizatori non-casnici pentru gestionarea deșeurilor reziduale, inclusiv a reziduurilor menajere și al altor deșeuri colectate separat decât cele de hârtie, metal, plastic și sticlă: **416,15** lei/mc exclusiv T.V.A., la care se adaugă T.V.A. -ul conform legislației în vigoare (din care componenta județeană: 183,11 lei/mc exclusiv T.V.A., la care se adaugă T.V.A. -ul conform legislației în vigoare, componenta locală: 233,04 lei/mc exclusiv T.V.A., la care se adaugă T.V.A. -ul conform legislației în vigoare);
* Taxă utilizatori non-casnici pentru gestionarea deșeurilor de hârtie, metal, plastic și sticlă colectate separat: **570,22** lei/mc exclusiv T.V.A., la care se adaugă T.V.A -ul conform legislației în vigoare (din care componenta județeană: 250,90 lei/mc exclusiv T.V.A., la care se adaugă T.V.A -ul conform legislației în vigoare, componenta locală: 391,32 lei/mc exclusiv T.V.A., la care se adaugă T.V.A. -ul conform legislației în vigoare).

**Art. 2.** Taxa stabilită potrivit art. 1 va fi aplicată începând cu luna ianuarie 2023.

**Art. 3.** Se mandatează reprezentantul U.A.T. Municipiul Sighișoara să voteze în cadrul Adunării Generale a Asociației de Dezvoltare Intercomunitară Ecolect Mureș nivelul taxei de salubrizare pentru anul 2023, aprobat conform art. 1 din prezenta hotărâre.

 **Art. 4.** Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Viceprimarul Municipiului Sighișoara, Biroul Buget, Contabilitate, Salarizare – Direcția Economică și Serviciul Monitorizare Servicii de Utilități Publice, Guvernanță Corporativă și Transport Public Local din cadrul Municipiului Sighișoara.

 **Art. 5.** Prin grija d-nei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș, Consiliului Județean Mureș și se va aduce la cunoștință publică, prin publicarea pe pagina de internet la adresa [www.primariasighisoara.ro](http://www.primariasighisoara.ro).

 **AVIZAT, PRIMAR,**

 **Secretar General, Sîrbu Ioan - Iulian**

 **Bizo Anca**

Nr. 21.705/27.12.2022

**RAPORT DE SPECIALITATE**

al Serviciului Monitorizare Servicii de Utilități Publice, Guvernanță Corporativă și Transport

Public Local, la proiectul de hotărâre privind aprobarea nivelului taxei de salubrizare

pentru anul 2023 în Municipiul Sighișoara

  **Doamnelor și domnilor consilieri,**

Contractul de asociere pentru Proiectul „Sistem de management integrat al deșeurilor în județul Mureș” semnat de către reprezentanții tuturor unităților administrativ teritoriale din județ, asociate în Asociația de Dezvoltare Intercomunitară ECOLECT MUREȘ (A.D.I. Ecolect Mureș), statutează potrivit art. 16, pentru asigurarea finanțării serviciilor de colectare, transport, sortare, compostare și depozitare, faptul că ***părțile convin de comun acord să stabilească, în condițiile legii, taxe speciale în sarcina beneficiarilor acestor servicii (utilizatori casnici și non casnici)***.

Prin Hotărârea Consiliului Județean nr. 2 a fost instituită pentru prima dată, taxa specială de salubrizare pentru anul 2020.

Instituirea taxei de salubrizare ca mecanism de finanțare a Sistemului de Management Integrat al Deșeurilor Solide din județul Mures (S.M.I.D.S. Mureș), este prevăzută în Cererea de finanțare și Analiza Instituțională, anexe ale Contractului de finanțare nr. 99065 din 30.06.2010 pentru proiectul S.M.I.D.S. Mureș.

În vederea calculării taxei de salubrizare instituită prin Legea nr. 101/2006 a serviciului de salubrizare al localităților, coroborat cu cele ale Ordinului nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare au fost luate în calcul următoarele date de intrare pentru cele 7 zone, ca parte componentă a S.M.I.D.S. Mureș:

1. Nr. total de locuitori ai județului MUREȘ: 521.964, din care: 284.151 în mediul URBAN și 237.813 în mediul RURAL.
2. Ponderea deșeurilor de hârtie, carton, metal, plastic și sticlă colectate din fiecare UAT membră ADI, din zona de colecatre din mediul URBAN, conform compoziției deșeurilor este de 31,75%.
3. Ponderea deșeurilor de hârtie, carton, metal, plastic și sticlă colectate din fiecare UAT membră ADI, din zona de colecatre din mediul RURAL, conform compoziției deșeurilor este de 28,87%.
4. Indicele mediu de generare deșeuri/populație în mediul URBAN, conform datelor din Caietul de sarcini de 0,67 kg/locuitor/zi.
5. Indicele mediu de generare deșeuri/populație în mediul RURAL, conform datelor din Caietul de sarcini de 0,28 kg/locuitor/zi.
6. Structura medie a deșeurilor pe categorii de utilizatori folosită la calcularea taxei este următoarea:

|  |
| --- |
| **Mediu URBAN** |
| Structură deșeuri pe categorii de utilizatori | % | 100,00% |
| Deșeuri menajere (casnici) | % | 72,02% |
| Deșeuri similare (non-casnici) | % | 27,98% |
| **Mediu RURAL** |
| Structură deșeuri pe categorii de utilizatori | % | 100,00% |
| Deșeuri menajere (casnici) | % | 79,85% |
| Deșeuri similare (non-casnici) | % | 20,15% |

1. Cantitățiile totale și detaliate ale deșeurilor generate pe județul Mureș, conform caietelor de sarcini:

- mediul URBAN: utilizatori casnici 69.880,96 tone/an

- mediu URBAN: utilizatori non-casnici 27.146,23 tone/an

- mediu RURAL: utilizatori casnici 24.115,51 tone/an

- mediu RURAL: utilizatori non-casnici 6.086,75 tone/an

1. Compoziția deșeurilor municipale menajere și similare, a deșeurilor din parcuri și grădini, a deșeurilor din piețe și a deșeurilor stradale, stabilite în conformitate cu prevederile Caietelor de sarcini, conform datelor de mai jos:

|  |
| --- |
| **Mediu URBAN** |
| **Compoziție deșeuri menajere și similare** | **%** | **100,00%** |
| Deșeuri reciclabile menajere și similare | % | 31,75% |
| Biodeșeuri menajere și similare | % | 55,65% |
| Deșeuri reziduale menajere și similare | % | 12,60% |
| **Mediu RURAL** |
| **Compoziție deșeuri menajere și similare** | **%** | **100,00%** |
| Deșeuri reciclabile menajere și similare | % | 28,87% |
| Biodeșeuri menajere și similare | % | 57,09% |
| Deșeuri reziduale menajere și similare | % | 14,04% |

1. Densitatea medie a deșeurilor municipale, respectiv, conversia tone/mc de 0,590.
2. Valoarea Contribuție pentru Economia Circulară (CEC) – 80 lei/tonă în anul 2023 la care se adaugă TVA conform legislației în vigoare, valoare stabilită conform Ordonanței de Urgență nr. 74 din 17 iulie 2018 pentru modificarea și completarea Legii nr. 211/2011 privind regimul deșeurilor, a Legii nr. 249/2015 privind modalitatea de gestiune a ambalajelor și a deșeurilor de ambalaje și a Ordonanței de Urgență a Guvernului nr. 196/2005 privind Fondul de mediu.
3. Valoarea TVA pentru anul 2023, respectiv 19%.
4. Rata minimă de capturare a deșeurilor reciclabile luate în calcul pentru anul 2023 este de 60% din total cantitate generată.
5. Eficiența stației de sortare este de minim 75% din cantitatea de deșeuri intrată.
6. Eficiența instalației TMB este de 19%.
7. Tarifele în lei/tonă pentru fiecare tip de operațiune din cadrul ”Sistemului de management integrat al deșeurilor solide” astfel cum au fost acestea prevăzute în contractele încheiate cu operatorii de salubrizare (colectare separată și transport separat al deșeurilor), respectiv operatorii delegați pentru gestionarea facilitățiilor SMIDS Mureș (Stația de Sortare, Compostare și Transfer Cristești; Stația de Tratare Mecanico-Biologică; Depozitul autorizat de la Sânpaul).

Metodologia de calcul, instituire și administrare a taxei de salubrizare pentru anul 2023 a avut la bază următorul cadru legal:

* Legea nr. 273/2006 privind finanţele publice locale, cu modificările şi completările ulterioare, art. 30;
* Legea nr. 227/2015 privind Codul Fiscal, cu modificările si completările ulterioare, prevede la art. 454 lit. g) și art. 484;
* Legea serviciului de salubrizare a localităţilor nr. 101/2006, republicată în 2014, cu modificările si completările ulterioare;
* Legea nr. 249/2015 privind modalitatea de gestionare a ambalajelor și a deşeurilor de ambalaje cu modificările și completările ulterioare;
* O.U.G. nr. 196 /2005 actualizată, privind Fondul pentru mediu, cu modificările si actualizările ulterioare;
* Ordonanța de Urgență nr. 92/2021 privind regimul deșeurilor, art. 17 alin. 5 lit.”j”;
* Legea nr. 207/2015 privind Codul de procedură fiscală, cu modificările si actualizările ulterioare;
* Ordinul Președintelui A.N.R.S.C. nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare.

Totodată, au fost luate în analiză, potrivit reglementărilor în vigoare, sumele estimate a fi recuperate de la OIREP-uri în urma valorificării deșeurilor de ambalaje colectate în cadrul contractelor de delegare (aproximativ 2.563,33 tone/anul 2023).

Contribuția pentru neîndeplinirea obiectivului de reducere (CNOR) stabilită conform O.U.G. nr. 196/2005 nu a fost luată în calculul taxei întrucât aceasta reprezintă o taxă specială de 50 lei/tonă, datorată de unitățile administrativ-teritoriale sau, după caz, subdiviziunile administrativ-teritoriale ale municipiilor, în cazul neîndeplinirii obiectivului anual de reducere cu procentul prevăzut în anexa nr. 6 a cantităților de deșeuri eliminate prin depozitare din deșeurile municipale, plata făcându-se pentru diferența dintre cantitatea corespunzătoare obiectivului anual și cantitatea efectiv încredințată spre reciclare și alte forme de valorificare. Acest indicator este mai degrabă o penalitate care se va plăti după verificarea anuală a îndeplinirii indicatorilor de performanță.

Conform art. 26 alin. (2) din Legea nr. 101/2006, taxa de salubrizare pentru utilizatorii casnici și non-casnici se calculează și se aprobă în:

1. în **lei/persoană/lună**, în cazul **utilizatorilor casnici**, persoane fizice și asociații de proprietari/locatari;
2. în **lei/mc**, în cazul **utilizatorilor noncasnici**, persoane juridice, altele decât asociațiile de proprietari.

În calculul taxei de salubrizare au fost luate următoarele considerente:

1. Calcul taxă pentru utilizatori casnici (mediul urban și mediul rural)

(i) taxa distinctă pentru utilizatorii casnici pentru gestionarea deșeurilor de hârtie, metal plastic și sticlă colectate separat;

(ii) taxa distinctă pentru utilizatorii casnici pentru gestionarea deșeurilor reziduale, inclusiv a reziduurilor menajere și al altor deșeuri colectate separat decât cele de hârtie, metal, plastic și sticlă;

Nivelul taxei s-a stabilit prin cumularea celor două taxe, în lei / persoană / lună inclusiv T.V.A.

1. Calcul taxă pentru utilizatori non-casnici (mediul urban și mediul rural)

(i) taxa distinctă pentru utilizatorii non-casnici pentru gestionarea deșeurilor de hârtie, metal plastic și sticlă colectate separat;

(ii) taxa distinctă pentru utilizatorii non-casnici pentru gestionarea deșeurilor reziduale, inclusiv a reziduurilor menajere și al altor deșeuri colectate separat decât cele de hârtie, metal, plastic și sticlă;

Nivelul taxei de salubrizare pentru ambele categorii de deșeuri (deșeuri din hârtie, metal, plastic și sticlă colectate separat și deșeuri reziduale, inclusiv reziduuri menajere și alte deșeuri colectate separat decât cele de hârtie, metal, plastic și sticlă) s-a stabilit în lei/mc fără T.V.A.

Pentru a calcula sustenabilitatea taxei de salubrizare pentru utilizatorii casnici, au fost utilizate datele din Macheta de analiză a suportabilității, valorile maximale pentru anul 2023 fiind următoarele:



Ca urmare a prelucrării datelor din (”METODOLOGIA de calcul a taxei de salubrizare pentru anul 2023”), taxele de salubrizare ce se vor aplica pentru anul 2023 sunt următoarele:

|  |  |  |  |
| --- | --- | --- | --- |
| Utilizator | U.M | Valoare TAXĂ | tip valoare |
| Casnici – mediu URBAN | lei/persoană/lună | 17,28 lei | inclusiv TVA |
| Casnici – mediu RURAL | lei/persoană/lună | 7,40 lei | inclusiv TVA |
| Non-casnici – (fracția UMEDĂ)\* | lei/mc | 416,15 lei | exclusiv TVA |
| Non-casnici – (fracția USCATĂ)\*\* | lei/mc | 570,22 lei | exclusiv TVA |

\* deșeuri reziduale și biodeșeuri

\*\* deșeuri din hartie, carton, metal, plastic și sticla

Taxa de salubrizare are două componente principale:

1. Componenta locală va fi colectată de fiecare U.A.T. și rămâne la dispoziţia acesteia, utilizându-se pentru plata operatorilor de salubrizare delegați, cu activitatea de colectare separată, transport separat și activitatea de transfer;
2. Componenta județeană va fi colectată de fiecare U.A.T. și se va transfera către Consiliul Judeţean Mureş pentru plata operatorilor delegați cu gestiunea activitățiilor de tratare și eliminare a deșeurilor.

În urma stabilirii taxelor de salubrizare pentru fiecare tip de utilizator, raportat la mediul de rezidență (numai pentru utilizatorii casnici), conform paragrafului 7 de la Secțiunea (”Metoda utilizată”) valorile aferente celor două componente sunt:

|  |  |  |  |  |  |  |
| --- | --- | --- | --- | --- | --- | --- |
| **TIP utilizator** | **Mediu de rezidență** | **U.M.** | **VALOARE totală TAXĂ** | **Componenta LOCALĂ** | **Componenta JUDEȚEANĂ** | **Tip valoare** |
| Taxă salubrizare CASNICI | URBAN | lei/persoană/lună | 17,28 lei | 9,68 lei | 7,60 lei | inclusiv TVA |
| Taxă salubrizare CASNICI | RURAL | lei/persoană/lună | 7,40 lei | 4,14 lei | 3,26 lei | inclusiv TVA |
| Taxă salubrizare NON-CASNICI – fracția uscată | RURAL / URBAN | lei/mc | 570,22 lei | 319,32 lei | 250,90 lei | exclusiv TVA |
| Taxă salubrizare NON-CASNICI – fracția umedă | lei/mc | 416,15 lei | 233,04 lei | 183,11 lei | exclusiv TVA |

\* deșeuri reziduale și biodeșeuri

\*\* deșeuri din hartie, carton, metal, plastic și sticlă

Având în vedere cele expuse mai sus, susținem proiectul de hotărâre prezentat de domnul Primar.

 Serviciul Monitorizare Servicii de Utilități Publice,

 Guvernanță Corporativă și Transport Public Local

 Ing. Radu Pavel Puiu

Întocmit/Redactat : Constantin Sebastian

1. *(la 30-09-2022, sintagma: taxe speciale a fost înlocuită de Punctul 35, Articolul II din ORDONANȚA DE URGENȚĂ nr. 133 din 29 septembrie 2022, publicată în MONITORUL OFICIAL nr. 958 din 30 septembrie 2022 )* [↑](#footnote-ref-1)